Un nou weekend cu restricții în București. Oamenii s-au obișnuit cu programul și nu se mai înghesuie în magazine.
Magazinele, mall-urile, terasele se închid la ora 18:00. Fiecare magazin va hotărî dacă folosește sau nu coșuri de cumpărături. În magazinele mici regula de distanțare este de 2 metri.
A venit al doilea weekend de restricții în București. Terasele, mall-urile și magazinele închid, din nou, de la 18:00.Dacă săptămâna trecută ne-am înghesuit la cozi, foarte puțini oameni au mai fost prinși ieri în magazine, la ora închiderii. În schimb, e aglomerat în timpul zilei, spune Florin Marin, director regional de magazin."Orice astfel de restricție îngreunează accesul clienților și duce la o mai mare aglomerare pentru restul orelor. În magazinele de proximitate sunt cele mai mici șanse de a se infecta, ei vin la cel mai apropiat magazin de acasă, se văd în permanență cu aceleași persoane, șansa de infectare fiind mult mai mică.", spune Florin Marin, director regional de magazin.Deși s-au obișnuit să facă mai devreme cumpărăturile, oamenii tot nu sunt de acord cu restricțiile."Eu mai am timp că sunt pensionară, dar restul? Foarte urât.""Nu e cea mai bună variantă, sunt oameni care au destul de multă treabă și nu cred că toată lumea are timp până la 18:00, dar ne facem.""Dacă nu apuc vineri, am sâmbătă toată ziua și nu am nicio problemă cu asta.", au spus oamenii.